Diari Oficial de la Generalitat Valenciana


Sumari del DOGV 3887, del 28-11-2000 (2000/9295)

Notificació a l'interessat de la sanció dictada en l'expedient de multes número S-2000/0331.
--------------------------------------------------------------------------------------------

### Dades del document

Número de DOGV
:   3887

Data del DOGV
:   28-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9295


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a l'interessat de la sanció dictada en l'expedient de multes número S-2000/0331. [2000/F9295]
  
De conformitat amb allò acordat per aquesta Secretaria General, i a l'empara del que disposen l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a l'interessat la sanció dictada en l'expedient sancionador, que ha sigut tramitat pel Servei d'Espectacles de la Conselleria de Justícia i Administracions Públiques.
  
1. Expedient de multes S-2000/0331. Sanció de data 10 de novembre de 2000, dictada pel conseller de Justícia i Administracions Públiques, per la qual s'acorda imposar a l'Asociación de Criadores del Pit Bull Terrier Americano, amb l'últim domicili conegut a Medina Azahara 1, Urbanización La Alcazaba de los Hueros (Madrid), una sanció d'1.025.000 pessetes (6.160,37 euros), ja que el dia 18 d'abril de 1999 es va celebrar en una finca situada a la partida de l'Hort Merchor, sítia a la localitat d'Aldaia, una competició d'arrossegament de pes per a cans de raça Pit Bull Terrier Americà, organitzat per l'Asociación de Criadores de Pit Bull Terrier Americano, sense tindre la preceptiva autorització administrativa, fet que infringeix l'article 23.a) de la Llei 2/1991, d'Espectacles, Establiments Públics i Activitats Recreatives.
  
El que es posa en coneixement de l'interessat referit, als efectes oportuns i previstos en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que contra la present resolució, que posa fi a la via administrativa, es podrà interposar, amb caràcter potestatiu, un recurs de reposició davant del mateix òrgan que la dicte, en el termini d'un mes, comptador des de l'endemà de la seua notificació, de conformitat amb allò establit en l'article 116.1), en relació amb els articles 109.c) i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, o bé interposar directament un recurs contenciós administratiu davant del Jutjat Contenciós Administratiu de València, seu de l'òrgan que ha dictat l'acte administratiu a impugnar o davant del jutjat contenciós administratiu de la capital de província en què el demandant tinga el seu domicili, en el termini de dos mesos comptadors des de l'endemà de la seua notificació, de conformitat amb allò que estableixen els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
L'interessat haurà de fer efectiva la multa, utilitzant els impresos que podrà recollir en aquestes oficines, carrer de l'Historiador Chabàs, 2, de València, o en qualsevol de les entitats col·laboradores que consten en l'imprés esmentat, de conformitat amb allò establit en el Decret 105/1992, de 6 de juliol, sobre Recaptació de Taxes, Preus Públics i Sancions de la Generalitat Valenciana, i l'Ordre de 26 de febrer de 1993, que desplega l'al·ludit decret, i trametre a les referides oficines l'exemplar corresponent de l'administració. Aquest pagament haurà de fer-se en el període voluntari establit en el Reglament General de Recaptació i dins dels terminis que s'indiquen seguidament:
  
A) Les notificacions efectuades entre els dies 1 i 15 de cada mes, des de la data de notificació fins al dia 5 del mes següent, o el dia immediat hàbil posterior.
  
B) Les notificacions efectuades entre els dies 16 i últim de cada mes, des de la data de notificació fins al dia 20 del mes següent, o el dia immediat hàbil posterior
  
Amb l'advertiment que si no l'abona en l'esmentat període voluntari, es procedirà sense més tràmit a la seua exacció per via executiva.
  
I perquè servisca de notificació a l'interessat mencionat, s'expedeix el present edicte.